
ΤΕΥΧΟΣ ΔΕΥΤΕΡΟ 


Αρ 


. Φύλλου 1266 


ΑΠΟΦΑΣΕΙΣ 

Αριθμ. 5166 + 3148 + 610 

Κατάρτιση του Οργανισμού Εσωτερικής Υπηρε¬ 
σίας του Νομικού Προσώπου Δημοσίου Δικαίου 
με την επωνυμία «Η ΑΛΛΗΛΕΓΓΥΗ» του Δήμου 
Σιθωνίας Νομού Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

Ι.Τις διατάξεις α) των άρθρων 1,63,97, 98,214,225, 
238, 254, 257, 258, 266, 280 και 283 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/Α/2010), β) του άρθρου 10 του ν. 3584/2007 
«Κώδικας Κατάστασης Δημοτικών και Κοινοτικών 
υπαλλήλων» (ΦΕΚ 143/Α/2007), γ) των άρθρων 5 και 7 
του ν. 3469/2006 «Εθνικό Τυπογραφείο, Εφημερίς της 
Κυβερνήσεως και λοιπές διατάξεις» (ΦΕΚ 131/Α/2006), 
δ) των άρθρων 8 και 24 του π.δ. 142/2010 «Οργανισμός 
της Αποκεντρωμένης Διοίκησης Μακεδονίας-Θράκης» 
(ΦΕΚ 235/Α/2010), ε) του άρθρου 90, το οποίο κυρώθη¬ 
κε με το άρθρο πρώτο του π.δ. 63/2005 (ΦΕΚ 98/Α/2005) 
«Κωδικοποίηση της νομοθεσίας για την Κυβέρνηση 
και τα κυβερνητικά όργανα» που αφορούν τον έλεγ¬ 
χο των δαπανών που προκαλούν οι κανονιστικές δι¬ 
οικητικές πράξεις, στ) του π.δ. 50/2001 «Καθορισμός 
των προσόντων διορισμού σε θέσεις φορέων του 
δημόσιου τομέα» (ΦΕΚ 39/Α/2001), όπως τροποποι¬ 
ήθηκε και ισχύει, ζ) του άρθρου 56 του ν. 4257/2014 
«Επείγουσες ρυθμίσεις αρμοδιότητας Υπουργείου 
Εσωτερικών» (ΦΕΚ 93/Α714.04.2014), καθώς και την 
αριθ. 4/06.02.2015 Πράξης Υπουργικού Συμβουλίου 
περί αποδοχής παραιτήσεων των Γενικών Γραμμα¬ 
τέων των Αποκεντρωμένων Διοικήσεων της Χώρας 
(ΦΕΚ 24/Α706.02.2015)». 

2.Την αριθ. 272/27-12-2016 απόφαση του Δημοτικού 
Συμβουλίου Σιθωνίας, που αφορά στην έγκριση της κα¬ 
τάρτισης του Οργανισμού Εσωτερικής Υπηρεσίας του 
Νομικού Προσώπου Δημοσίου Δικαίου με την επωνυ¬ 
μία «Η ΑΛΛΗΛΕΓΓΥΗ» του οικείου φορέα, καθώς και την 


αριθ. 92/23-12-2016 απόφαση του Διοικητικού Συμβου¬ 
λίου του ανωτέρω νομικού προσώπου. 

3. Τη θετική γνώμη του Υπηρεσιακού Συμβουλίου 
Υπαλλήλων Ο.Τ.Α. Νομού Χαλκιδικής που διατυπώθηκε 
στο αριθ. 7/30.12.2016 (θέμα 1 ο της ημερήσιας διάταξης, 
αριθμός απόφασης 62/2016) πρακτικό του. 

4. Την αριθ. πρωτ. 73/02.03.2017 βεβαίωση της οικο¬ 
νομικής υπηρεσίας του νομικού προσώπου αναφορικά 
με την δαπάνη που προκαλείται στον προϋπολογισμό 
του, ύψους εκατόν εικοσιοκτώ χιλιάδων εξακοσίων ευρώ 
(128.600,00 €) για το έτος 2017, που θα καλυφθεί από 
τους Κ.Α.: 02.10.6011,02.10.6051,02.15.6041,02.15.6054, 
02.20.6021,02.20.6041,02.20.6052,02.20.6054, ενώ για 
τα επόμενα έτη προκαλείται κατ'εκτίμηση ετήσια δαπά¬ 
νη ύψους εκατόν πενήντα τεσσάρων χιλιάδων τριακο- 
σίων είκοσι ευρώ (154.320,00 €), η οποία θα προβλέπε- 
ται στους αντίστοιχους προϋπολογισμούς του φορέα, 
αποφασίζουμε: 

Εγκρίνουμε την κατάρτιση του Οργανισμού Εσωτε¬ 
ρικής Υπηρεσίας του Νομικού Προσώπου Δημοσίου 
Δικαίου με την επωνυμία «Η ΑΛΛΗΛΕΓΓΥΗ» του Δήμου 
Σιθωνίας, κατά τα οριζόμενα στην αριθ. 272/27-12-2016 
απόφαση του Δημοτικού Συμβουλίου Σιθωνίας, σε συ¬ 
νέχεια της αριθ. 92/23-12-2016 απόφασης του Διοικη¬ 
τικού Συμβουλίου του Νομικού Προσώπου και τη θε¬ 
τική γνώμη του Υπηρεσιακού Συμβουλίου Υπαλλήλων 
Ο.Τ.Α. Νομού Χαλκιδικής, που διατυπώθηκε στο αριθ. 7/ 
30.12.2016 (θέμα Ιο της ημερήσιας διάταξης, αριθμός 
απόφασης 62/2016) πρακτικό του, ως εξής 

Άρθρο 1 

Το Νομικό Πρόσωπο Δημοσίου Δικαίου «Η ΑΛΛΗ¬ 
ΛΕΓΓΥΗ» του Δήμου Σιθωνίας διοικείται από επταμελές 
Διοικητικό Συμβούλιο που ορίζεται από το Δημοτικό 
συμβούλιο, από το οποίο εξαρτάται και εποπτεύεται, 
όπως ορίζεται από τις διατάξεις του Δημοτικού και Κοι¬ 
νοτικού Κώδικα (αριθ. 239-240 του ν. 3463/2006) και 
από το ΦΕΚ 768/2011 σύστασης. Των υπηρεσιών του 
Οργανισμού προΐσταται ο Πρόεδρος του Δ.Σ, ο οποίος 
έχει και την ευθύνη της Διεύθυνσης του προσωπικού. Σε 
περίπτωση απουσίας ή κωλύματος αναπληρώνεται από 
τον αντιπρόεδρο. 

Άρθρο 2 

«ΔΙΑΡΘΡΩΣΗ ΥΠΗΡΕΣΙΩΝ» 

Οι Υπηρεσίεςτου Νομικού Προσώπου Δημοσίου Δικαί¬ 
ου «Η ΑΛΛΗΛΕΓΓΥΗ» του Δήμου Σιθωνίας απαρτίζονται 
από δύο Αυτοτελή Τμήματα. 

Λ) Αυτοτελές Τμήμα Διοίκησης. Προγραμματισμού και 
Διαχείρισης που περιλαμβάνει ειδικότερα τα παρακάτω 
γραφεία: 

1. Γραφείο Διοικητικών-Οικονομικών υπηρεσιών 

2. Γραφείο προγραμματισμού και οργάνωσης με δύο 
τομείς: α) τομέας Παιδικών Σταθμών και αγωγής Παιδείας 
και β) τομέας Τρίτης Ηλικίας και ευρύτερης κοινωνικής 
φροντίδας 

Β) Αυτοτελές Τμήμα Προστασίας Τρίτης Ηλικίας Ευ¬ 
παθών Κοινωνικών Ομάδων και Παιδικής φροντίδας και 
Παιδείας που περιλαμβάνει ειδικότερα τα παρακάτω 
γραφεία: 

α) Γραφείο ΥποστήριξηςΤρίτης Ηλικίας 
Α.1. ΚΑΠΗ περιοχής Νικήτης 
Α.2. ΚΑΠΗ περιοχής Αγ. Νικολάου 
Α.3. ΚΑΠΗ περιοχής Ν. Μαρμαρά 
Α.4. ΚΑΠΗ περιοχής Μεταγγιτσίου 
Α.5. ΚΑΠΗ περιοχής Συκιάς 
Α.6. ΚΑΠΗ περιοχής Σάρτης 
Α.7. ΒΣΣ περιοχής Νικήτης 
Α.8. ΒΣΣ περιοχής Συκιάς 

β) Γραφείο Παιδικής Αγωγής και Οικογενειακής φρο¬ 
ντίδας 

Β.1. Παιδικοί Σταθμοί περιοχής Σιθωνίας με έδρα τη 
Νικήτη που περιλαμβάνει τους Παιδικούς Σταθμούς Δ.Κ 
Νικήτης Δ.Κ. Αγ. Νικολάου και Δ.Κ. Ν. Μαρμαρά 
Β.2. Παιδικός Σταθμός Συκιάς 
Β.3. ΚΕΦΟΤ.Κ. Μεταγγιτσίου 
Β.4 ΚΕΦΟΤ.Κ. Σάρτης 

Β.5. ΚΔΑΠ Δήμου Σιθωνίας με έδρα τη Δ.Κ. Νικήτη 
Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται πιο πάνω καθορίζονται όπως 
παρακάτω. 

Άρθρο 3 

Α) «Αρμοδιότητες Αυτοτελούς Τμήματος 

Διοίκησης, προγραμματισμού και Διαχείρισης» 

Α) 1. Αρμοδιότητες Γραφείου Διοικητικών και Οικονο¬ 
μικών Υπηρεσιών 

Το γραφείο διοικητικών και οικονομικών υπηρεσιών 
είναι αρμόδιο για τον συντονισμό εφαρμογής των πολι¬ 
τικών, συστημάτων και διαδικασιών που αποσκοπούν 
στην ορθολογική διοίκηση/διαχείριση του ανθρώπινου 
δυναμικού του Νομικού Προσώπου, καθώς και για την 
αποτελεσματική τήρηση των οικονομικών προγραμ¬ 
μάτων λειτουργίας του Νομικού Προσώπου, τη σωστή 
απεικόνιση των οικονομικών πράξεων και τη διαχείριση 
των εσόδων και δαπανών του. 

(Αρμοδιότητες σε θέματα ανάπτυξης ανθρώπινου 
δυναμικού) 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 


2) Μεριμνά για τον προσδιορισμό των αναγκαίων 
θέσεων εργασίας ανά διοικητική ενότητα του Νομικού 
Προσώπου σε συνεργασία με το Τμήμα Προγραμματι¬ 
σμού και Οργάνωσης και μεριμνά για την κατάρτιση/ 
επικαιροποίηση των περιγραφών αρμοδιοτήτων των 
επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

4) Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς τους 
προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξιολό¬ 
γησης των εργαζομένων στο Νομικό Πρόσωπο και την 
τήρηση των σχετικών στοιχείων. 

7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (π.χ. οργάνωση μετακινήσεων του 
προσωπικού στις εγκαταστάσεις του Ν.Π. κ.λπ.). 

8) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσηςτων προσόντων και ικανοτήτων των 
εργαζομένων και την εισήγηση και την παρακολούθηση 
της υλοποίησης των συμφωνουμένων μέτρων βελτίωσης. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολου¬ 
θεί την υλοποίηση των προγραμμάτων και μεριμνά για 
την αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

10) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κ.λπ.). 

(Αρμοδιότητες σε θέματα μητρώων και διαδικασιών 
προσωπικού) 

11) Μεριμνά για την τήρηση των νομοθετικών και 
κανονιστικών διατάξεων που ισχύουν εκάστοτε και 
ρυθμίζουν τις σχέσεις του Νομικού Προσώπου με το 
προσωπικό του (π.χ. θέματα μισθολογικά, ωραρίου, 
αδειών, ασθενειών, υπερωριών, απολύσεων, διεκδική¬ 
σεων κ.λπ.). 

12) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

13) Τηρεί τα Μητρώα του Προσωπικού στο οποίο κα¬ 
ταγράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργασι¬ 
ακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

14) Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα με 
τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών κ.λπ.). 

15) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες,ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16) Συνεργάζεται με τους Προϊσταμένους των επιμέ- 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ.λπ.). 

17) Εκδίδει κάθε είδους βεβαιώσεις προς το προσωπι¬ 
κό για θέματα που άπτονται της απασχόλησης τους στο 
Νομικό Πρόσωπο. 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

1) Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματα τους. 

3) Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους συ¬ 
νολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4) Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και προϋ- 
πολογιστικών μεγεθών, μεριμνά για την ερμηνεία των απο¬ 
κλίσεων και εισηγείται τις αναγκαίες διορθωτικές ενέργειες. 

5) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6) Μεριμνά για την σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7) Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8) Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(Αρμοδιότητες σε θέματα λογιστηρίου και αποθηκών) 

9) Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική 
και αναλυτική λογιστική). Τηρεί τις σχετικές λογιστικές 
διαδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 


10) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11) Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώσε¬ 
ων του Νομικού Προσώπου. 

12) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

13) Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

14) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

15) Μεριμνά για την παροχή κάθε είδους στοιχείων 
που ζητούνται από Δημόσιες/Ελεγκτικές Υπηρεσίες σύμ¬ 
φωνα με τις διαδικασίες που ισχύουν εκάστοτε. 

16) Τηρεί ειδικά συστήματα λογιστικής και οικονομικής 
διαχείρισης Προγραμμάτων και Έργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

17) Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

18) Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

20) Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

21) Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

22) Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί- 
ων(μηχανήματα-εξοπλισμός) ή αναλωσίμων που απαιτεί 
η λειτουργία του Νομικού Προσώπου. 

23) Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία)με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

24) Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσης τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

25) Τηρείτο αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχήμα¬ 
τα, συσκευές, εξοπλισμός κ.λπ..) και παρακολουθεί την 
κατανομή των παγίων αυτών στις υπηρεσίες του. 

26) Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

27) Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

28) Μεριμνά για τη έκδοση βεβαιώσεων καταβληθεισών 
αμοιβών προς το προσωπικό του Νομικού Προσώπου και 
για τον υπολογισμό και την απόδοση προς τα ασφαλιστικά 
ταμεία των αντιστοίχων ασφαλιστικών εισφορών. 

(Αρμοδιότητες σε θέματα προμηθειών υλικών/εξοπλι- 
σμού/υπηρεσιών) 

29) Σχεδιάζει τις εσωτερικές διαδικασίες για την κατάρ¬ 
τιση του προγράμματος απαιτουμένων προμηθειών και 
υπηρεσιών (εκτός του πεδίου του ν. 3316/2005) του Νο¬ 
μικού Προσώπου, συγκεντρώνει τις αιτήσειςτων υπηρε¬ 
σιών, εξετάζει την σκοπιμότητα αυτών και διαμορφώνει 
περιοδικά προγράμματα για την προμήθεια κάθε είδους 
υλικών, εξοπλισμού και υπηρεσιών και εισηγείται αυτά 
για έγκριση στα αρμόδια όργανα (υλικά για την εκτέλε¬ 
ση τεχνικών έργων, ανταλλακτικά, λιπαντικά, καύσιμα, 
μηχανήματα, εργαλεία, έπιπλα, είδη γραφείου, μισθώσεις 
μεταφορικών μέσων, ασφαλίσεις κ.λπ.). 

30) Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

31) Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται τη 
συγκρότηση όλων των επιτροπών που απαιτούνται (διε¬ 
νέργειας διαγωνισμών, αξιολόγησης των προσφορών και 
παραλαβής των ειδών) στο κάθε φορά αποφαινόμενο 
όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

32) Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως άχρηστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

33) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευόμενων ειδών, αρχείο προμηθευτών, αρχείο φακέλων 
προμηθειών). 


(Αρμοδιότητες σε θέματα εσόδων και περιουσίας) 

34) Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαιω¬ 
μάτων ή εισφορών προς το Νομικό Πρόσωπο. 

35) Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Νομικού Προ¬ 
σώπου μέσω των διοικητικών ενοτήτων του (ΚΑΠΗ, Παι¬ 
δικοί σταθμοί, καλλιτεχνική εκπαίδευση κ.λπ.) 

36) Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

37) Τηρεί τα αρχεία της ακίνητης περιουσίας του Νομι¬ 
κού Προσώπου σε ηλεκτρονική και φυσική μορφή (φάκε¬ 
λοι με στοιχεία περιγραφικά και ιδιοκτησιακά έγγραφα) 

38) Μεριμνά για την διερεύνηση μεθόδων αξιοποίη¬ 
σης της ανωτέρω ακίνητης περιουσίας και διατυπώνει 
σχετικές εισηγήσεις προς τα αρμόδια όργανα. 

39) Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετικές 
αποφάσεις του Νομικού Προσώπου και τη διαχείριση της 
εκμετάλλευσης της ακίνητης περιουσίας (π.χ. κατάρτιση 
συμβάσεων μισθώσεων, μέριμνα είσπραξης μισθωμά¬ 
των κ.λπ.) 

(Αρμοδιότητες Ταμείου) 

40) Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο των 
δικαιολογητικών που ορίζει ο νόμος. 

41) Καταγράφει τις διενεργούμενες πληρωμές σύμ¬ 
φωνα με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

42) Διενεργεί τις εισπράξεις των οφειλών προς το Νο¬ 
μικό Πρόσωπο και ενημερώνει το λογιστικό σύστημα με 
τις σχετικές ταμειακές εγγραφές. 

43) Παρακολουθεί την τακτοποίηση των υποχρεώσε¬ 
ων των οφειλετών προς το Νομικό Πρόσωπο και ενημε¬ 
ρώνει τις αρμόδιες υπηρεσίες για τις καθυστερούμενες 
οφειλές. 

44) Παρακολουθεί και ελέγχει τους υπαλλήλους άλλων 
υπηρεσιών του Νομικού Προσώπου που ασχολούνται 
με εισπράξεις (υπηρεσίες της Διεύθυνσης Πολιτιστικών 
Δραστηριοτήτων, της Διεύθυνσης Αθλητικών Δραστη¬ 
ριοτήτων κ.λπ.). 

45) Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

46) Τηρεί το αναγκαίο φυσικό ταμείο στα γραφεία του 
Νομικού Προσώπου. 

47) Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

48) Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

Το αντικείμενο του Γραφείου πραγματοποιείται από 
τις βασικές ειδικότητες του Διοικητικού-Οικονομικού, 

του Διοικητικού ή και του βοηθού Διοικητικών. Σε πε¬ 
ρίπτωση έλλειψης προσωπικού το οικονομικό τμήμα 
στηρίζεται από τις αντίστοιχες υπηρεσίες του Δήμου 
όπου ανήκει. 

Α) 2. Αρμοδιότητες Γραφείου Προγραμματισμού και 
Οργάνωσης 

Το Γραφείο Προγραμματισμού και Οργάνωσης είναι 
αρμόδιο για την υποστήριξη των οργάνων διοίκησης 
και των υπηρεσιών του Νομικού Προσώπου κατά τις 
διαδικασίες σύνταξης, παρακολούθησης και αξιολόγη¬ 
σης των αποτελεσμάτων των ετήσιων Προγραμμάτων 
Δράσης του Νομικού Προσώπου, την παρακολούθηση 
της αποτελεσματικότητας και απόδοσης των υπηρεσι¬ 
ών κατά την επίτευξη των στόχων του, υπό συνθήκες 
διασφάλισης του επιθυμητού επιπέδου ποιότητας των 
παρεχομένων υπηρεσιών. Για την καλύτερη επίτευξη 
των στόχων του το Γραφείο χωρίζεται σε δύο τομείς: 
α) Τομέας Παιδικών Σταθμών και Αγωγής Παιδείας με 
αρμοδιότητες: 

1. Παρέχει γραμματειακή υποστήριξη (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού κ.λπ.) και ασχολείται με όλα 
τα θέματα που αφορούν στη λειτουργία των παιδικών 
σταθμών και ειδικότερα: 

2. Υποδέχεται, καταχωρεί και διαχειρίζεται τις αιτήσεις 
εγγραφής και επανεγγραφής βρεφών και νηπίων, εφαρ¬ 
μόζει τις αποφάσεις κατάταξης των παιδιών στα διάφορα 
τμήματα προσχολικής αγωγής ή διαγραφής αυτών και 
τηρεί τα σχετικά αρχεία. 

3. Προωθεί αιτήματα γονέων για μετακίνηση παιδιών 
από ένα τμήμα σε άλλο, αν υπάρχουν οι σχετικές προϋ¬ 
ποθέσεις. 

4. Παρακολουθεί την τακτοποίηση οικονομικών συμμε¬ 
τοχών μηνιαίως και ενημερώνει τους γονείς που καθυστε¬ 
ρούν την πληρωμή των οικονομικών τους συμμετοχών. 

5. Δέχεται τις αιτήσεις μείωσης ή απαλλαγής οικονομι¬ 
κών συμμετοχών, εισηγείται σχετικά και ενημερώνει τους 
γονείς για το αποτέλεσμα της αίτησης τους. 

6. Εκδίδει βεβαιώσεις φιλοξενίας παιδιών. 

7. Μεριμνά για την φύλαξη και την καθαριότητα των 
κτιριακών εγκαταστάσεων και του εξοπλισμού τους. 

8. Αποφασίζει για την δυνατότητα επιστροφής στο 
σταθμό παιδιού που απούσιασε από σοβαρή ασθένεια 
με βάση το ιατρικό πιστοποιητικό που προσκομίζεται 
από τους γονείς και την προσωπική του εξέταση. 

9. Υποδεικνύει τα μέτρα που πρέπει να ληφθούν για 
την υγιεινή των παιδιών και για την υγειονομική κατά¬ 
σταση των σταθμών. Μεριμνά για τη διατήρηση σε κάθε 
σταθμό πρόχειρου φαρμακείου και την αντιμετώπιση 
κάθε εκτάκτου περιστατικού. 

10. Συμβάλλει στην πρόληψη ή αντιμετώπιση προβλη¬ 
μάτων των παιδιών κάθε σταθμού και των οικογενειών 
τους, εφόσον στην τελευταία περίπτωση αυτό ζητηθεί 
ή είναι εκ των πραγμάτων αναγκαίο. 

11. Επίσης είναι το αρμόδιο γραφείο για να εισηγείται, 
να οργανώνει και να εκτελεί την ένταξη του Νομικού 
Προσώπου σε διάφορα σεμινάρια και προγράμματα επι¬ 
μόρφωσης όπως τα Κέντρα Δία Βίου Μάθησης (Κ.Δ.Β.Μ,) 
και ειδικότερα: 


12. Μεριμνά, για την ετοιμασία προτάσεων προς τους 
αρμόδιους φορείς για την ανάληψη από το Νομικό Πρό¬ 
σωπο της ευθύνης οργάνωσης και υλοποίησης των ανω¬ 
τέρω προγραμμάτων, προωθεί τις προτάσεις για έγκριση 
τους και μεριμνά για την υποβολή τους. 

13. Οργανώνει την εφαρμογή των ανωτέρω προγραμ¬ 
μάτων μετά την ανάθεση τους στο Νομικό Πρόσωπο και 
μεριμνά για την αποτελεσματικότερη και αποδοτικότερη 
υλοποίηση τους εξασφαλίζοντας τους αναγκαίους και 
κατάλληλους ανθρώπινους και τεχνικούς πόρους. 

14. Παρακολουθεί την κατάλληλη υλοποίηση των ανω¬ 
τέρω προγραμμάτων, σύμφωνα με τους σχετικούς όρους 
που καθορίζονται από τα προγράμματα αυτά (εφόσον 
είναι συγχρηματοδοτούμενα από τους Ευρωπαϊκούς ή 
και Εθνικούς πόρους) και συντάσσει και υποβάλλει τους 
αναγκαίους απολογισμούς προς την Διοίκηση του νομι¬ 
κού προσώπου και σε άλλες αρμόδιες αρχές. 

β) Τομέας Τρίτης ηλικίας και Κοινωνικής Φροντίδας 
ευπαθών ομάδων με αρμοδιότητες: 

1. Παρέχει γραμματειακή υποστήριξη προς τα Γραφεία 
Κοινωνικής Υπηρεσίας ΚΑΠΗ και Κοινωνικής φροντίδας 
Ευπαθών ομάδων (τήρηση πρωτοκόλλου, διεκπεραίωση 
και αρχειοθέτηση αλληλογραφίας, θέματα προσωπικού 
κ.λπ.). 

2. Υλοποιεί προγράμματα πρόληψης και αγωγής υγείας 
για τους χρήστες των υπηρεσιών των Κέντρων Ανοικτής 
Προστασίας Ηλικιωμένων (ΚΑΠΗ) και των εξυπηρετού¬ 
μενων των προγραμμάτων Φροντίδας τρίτης ηλικίας. 

3. Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγείας και 
πρόνοιας για την παροχή πλήρους υποστήριξης στους 
επωφελούμενους και τις οικογένειες τους και την παρα¬ 
πομπή σε αυτές όταν απαιτείται. 

4. Οργανώνει και υλοποιεί δράσεις κοινωνικού χα¬ 
ρακτήρα με αποδέκτες όλους τους κατοίκους του Δή¬ 
μου (Δημοτικά Ιατρεία, Κέντρο Υποστήριξης Γυναικών, 
Προγράμματα Αιμοδοσίας, Προγράμματα προώθησης 
Εθελοντισμού κ.λπ.) 

5. Οργανώνει και υλοποιεί δράσεις κοινωνικής προστα¬ 
σίας για ευπαθείς κοινωνικές ομάδες που απειλούνται 
ή βιώνουν κοινωνικό αποκλεισμό. Στην κατηγορία των 
ευπαθών κοινωνικά ομάδων συμπεριλαμβάνονται ιδίως: 

• Άτομα με αναπηρία (ΑμεΑ) 

• Παλιννοστούντες 

• Μετανάστες 

• Πρόσφυγες 

•Τσιγγάνοι 

• Μακροχρόνια άνεργοι 

• Αιτούντες άσυλο 

• Θύματα παράνομης διακίνησης ατόμων (ΐΓΒίίίεΚίης) 
και θύματα ενδοοικογενειακής βίας 

• Μειονότητες και άτομα με πολιτιστικές και θρησκευ¬ 
τικές ιδιαιτερότητες 

• Χρήστες και πρώην χρήστες ουσιών 

• Ανήλικοι παραβάτες 

• Φυλακισμένοι και αποφυλακισμένοι 

• Άστεγοι 

• Άτομα ευρισκόμενα σε κατάσταση φτώχειας ή απει¬ 
λούμενα από φτώχεια 

• Αρχηγοί μονογονεϊκών οικογενειών 

6. Ενημερώνεται συνεχώς για τις δυνατότητες συμμε¬ 
τοχής της Διεύθυνσης σε χρηματοδοτούμενα προγράμ¬ 
ματα για ευπαθείς κοινωνικές ομάδες (π.χ. προγράμματα 
παροχής υπηρεσιών φροντίδας σε άτομα με αναπηρίες, 
προγράμματα λειτουργίας κέντρων στήριξης των θυ¬ 
μάτων της ενδοοικογενειακής βίας, προγράμματα επι¬ 
σιτιστικής βοήθειας (ΤΕΒΑ) κ.λπ.) και εισηγείται για την 
συμμετοχή του Νομικού Προσώπου σε αυτά. 

7. Μεριμνά, για την ετοιμασία προτάσεων προς τους 
αρμόδιους φορείςγια την ανάληψη από το Νομικό Πρό¬ 
σωπο της ευθύνης οργάνωσης και υλοποίησης των ανω¬ 
τέρω προγραμμάτων, προωθεί τις προτάσεις για έγκριση 
τους και μεριμνά για την υποβολή τους. 

8. Οργανώνει την εφαρμογή των ανωτέρω προγραμ¬ 
μάτων μετά την ανάθεση τους στο Νομικό Πρόσωπο και 
μεριμνά για την αποτελεσματικότερη και αποδοτικότερη 
υλοποίηση τους εξασφαλίζοντας τους αναγκαίους και 
κατάλληλους ανθρώπινους και τεχνικούς πόρους. 

9. Συνεργάζεται με τα άλλα Τμήματα για την υλοποίηση 
των ανωτέρω προγραμμάτων, αξιοποιώνταςτην τεχνο¬ 
γνωσία, την εμπειρία και τους πόρους που μπορούν να 
διαθέσουν. 

10. Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

11. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του Γραφείου 
και του εξοπλισμού του. 

Το αντικείμενο του Γραφείου πραγματοποιείται από τις 
βασικές ειδικότητες του υπαλλήλου διοικητικών. Επίσης 
είναι δυνατόν να συνεργάζεται με επιστημονικό δυνα¬ 
μικό των ειδικοτήτων του παιδιάτρου, ψυχολόγου και 
κοινωνικού λειτουργού. 

Άρθρο 4 

Β):«Αρμοδιότητες Αυτοτελούς Τ μήματος 
Κοινωνικής Προστασίας, Αλληλεγγύης 
και Παιδείας» 

Το τμήμα Κοινωνικής Προστασίας, Αλληλεγγύης και 
Παιδείας είναι αρμόδιο για την αποτελεσματική λει¬ 
τουργία των Κέντρων Ανοικτής Προστασίας Ηλικιωμέ¬ 
νων (ΚΑΠΗ) του Δήμου, καθώς και για την εφαρμογή 
ειδικών προγραμμάτων φροντίδας ατόμων της τρίτης 
ηλικίας (ΒΣΣ). 

Επιπλέον είναι αρμόδιο για την αποτελεσματική λει¬ 
τουργία των Παιδικών και Βρεφονηπιακών Σταθμών του 
Δήμου, για την υλοποίηση δράσεων και προγραμμάτων 
για παιδιά σχολικής και προσχολικής ηλικίας (ΚΔΑΠ). 

Για την καλύτερη εξυπηρέτηση των δημοτών οι λει¬ 
τουργίες του τμήματος παρέχονται σε επίπεδο Γραφείων. 

Οι αρμοδιότητες των επί μέρους γραφείων του Τμή¬ 
ματος Υπηρεσιών Κοινωνικής Προστασίας, Αλληλεγγύης 
και Παιδείας είναι οι εξής: 

Β) 1. Αρμοδιότητες Γραφείου ΥποστήριξηςΤρίτης Ηλικίας 

Το γραφείο Υποστήριξης Τρίτης ηλικίας είναι αρμόδιο 
για την εξυπηρέτηση των ατόμων τρίτης ηλικίας και την 
λειτουργία των Κέντρων Ανοιχτής Προστασίας Ηλικιω¬ 
μένων που παρέχουν υπηρεσίες σε γεωγραφικά αποκε¬ 
ντρωμένες μονάδες ως εξής: 


1. Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οικο¬ 
γένειες τους. Ιδιαίτερη βαρύτητα δίδεται στην προσπά¬ 
θεια: α) για την παραμονή των ατόμων της τρίτης ηλικίας 
στο οικείο οικογενειακό και κοινωνικό τους περιβάλλον, 
την πρόληψη και αντιμετώπιση βιολογικών, ψυχολογι¬ 
κών και κοινωνικών προβλημάτων, την εξασφάλιση 
αξιοπρεπούς διαβίωσης β) για την ενημέρωση και υπο¬ 
στήριξη των ατόμων με ειδικές ανάγκες στη διαδικασία 
κοινωνικής ένταξης. 

2. Ενημερώνεται συνεχώς για τις δυνατότητες συμμε¬ 
τοχής του Τμήματος σε χρηματοδοτούμενα προγράμμα¬ 
τα φροντίδας τρίτης ηλικίας (π.χ. πρόγραμμα «Βοήθεια 
στο σπίτι», προγράμματα Κέντρων Ημερήσιας Φροντί¬ 
δας Ηλικιωμένων, κ.λπ.) και εισηγείται για την συμμετοχή 
του Νομικού Προσώπου σε αυτά. 

3. Παρέχει οργανωμένη και συστηματική πρωτοβάθ¬ 
μια κοινωνική φροντίδα σε μη αυτοεξυπηρετούμενους 
δημότες, ηλικιωμένους και άτομα με αναπηρίες, με στό¬ 
χο την παραμονή των ηλικιωμένων και των ατόμων με 
αναπηρίες στο οικείο φυσικό και κοινωνικό τους περι¬ 
βάλλον, την αποφυγή χρήσης ιδρυματικής φροντίδας ή 
καταστάσεων κοινωνικού αποκλεισμού, την εξασφάλιση 
αξιοπρεπούς και υγιούς διαβίωσης,την διατήρηση της 
συνοχής της οικογένειας τους και την συνεχή βελτίωση 
της ποιότητας ζωής τους. 

4. Συνεργάζεται με τα άλλα Γραφεία για την υλοποίηση 
των ανωτέρω προγραμμάτων, αξιοποιώνταςτην τεχνο¬ 
γνωσία, την εμπειρία και τους πόρους που μπορούν να 
διαθέσουν. 

5. Ανιχνεύει, διερευνά, καταγράφει και μελετά τις 
ανάγκες κοινωνικής φροντίδας των ηλικιωμένων στην 
περιοχή του Δήμου. 

6. Εξασφαλίζει το απαραίτητο προσωπικό για την πα¬ 
ροχή οργανωμένης και συστηματικής φροντίδας στους 
ηλικιωμένους. 

7. Εφαρμόζει συστηματική αξιοποίηση εθελοντικών 
πρωτοβουλιών, την ανάπτυξη κοινωνικής αλληλεγγύης 
και την διαρκή ευαισθητοποίηση και ενημέρωση της 
κοινότητας της περιφέρειας του Δήμου. 

8. Οργανώνει την συστηματική παροχή υπηρεσιών 
κοινωνικής φροντίδας, φυσικοθεραπείας, εργοθεραπεί- 
ας και οικογενειακής βοήθειας για την κάλυψη βασικών 
αναγκών των ηλικιωμένων. 

9. Προσφέρει υπηρεσίες οικογενειακής φροντίδας 
(ατομική και οικιακή καθαριότητα, κάλυψη καθη¬ 
μερινών αναγκών διαβίωσης κ.τλ.) και διευκολύνει 
τους ηλικιωμένους για την συμμετοχή τους σε πολι¬ 
τιστικές, θρησκευτικές, ψυχαγωγικές και κοινωνικές 
εκδηλώσεις. 

10. Παρέχει υπηρεσίες ιατροφαρμακευτικής πρωτο¬ 
βάθμιας φροντίδας και συνταγογράφησης φαρμάκων 
από τον υπεύθυνο ιατρό που εργάζεται ή συνεργάζεται 
με το γραφείο. 

Το αντικείμενο του Γραφείου πραγματοποιείται από 
τις βασικές ειδικότητες του Κοινωνιολόγου και του Οι¬ 
κογενειακού Βοηθού. Ολες οι ειδικότητες λειτουργούν 
στο πλαίσιο του Γραφείου και συνεργάζονται με το υπό¬ 
λοιπο προσωπικό του Γραφείου και των ειδικοτήτων των 

άλλων Γραφείων με στόχο την καλύτερη εξυπηρέτηση 
των προστατευόμενων μελών. 

Στο Γραφείο εντάσσονται διοικητικά τα ακόλουθα 
παραρτήματα τα οποία εξυπηρετούν μια περιοχή του 
Γραφείου και είναι δυνατόν να ασκούν μερικές ή και το 
σύνολο των αρμοδιοτήτων του Γραφείου. 

Α.1. ΚΑΠΗ περιοχής Νικήτης 
Α.2. ΚΑΠΗ περιοχής Αγ. Νικολάου 
Α.3. ΚΑΠΗ περιοχής Ν. Μαρμαρά 
Α.4. ΚΑΠΗ περιοχής Μεταγγιτσίου 
Α.5. ΚΑΠΗ περιοχής Συκιάς 
Α.6. ΚΑΠΗ περιοχής Σάρτης 
Α.7. ΒΣΣ Νικήτης 
Α.8. ΒΣΣ Συκιάς 

Β) 2. Αρμοδιότητες γραφείου Παιδικής Αγωγής 
Το Γραφείο Παιδικής Αγωγής επιμελείται παροχές της 
σύγχρονης προσχολικής και σχολικής αγωγής στα φιλο¬ 
ξενούμενα νήπια και βρέφη εφαρμόζοντας τα κατάλληλα 
προγράμματα, τις ισχύουσες διατάξεις και τον ισχύοντα 
εσωτερικό κανονισμό λειτουργίας ως εξής: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και μερικές 
παιδαγωγικές δραστηριότητες και εκδηλώσεις, σύμφω¬ 
να με τα επιστημονικά δεδομένα και ανάλογα με την 
ηλικία μερικές. 

2. Απασχολεί τα παιδιά σύμφωνα με μερικές καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία τους. 

4. Ενημερώνει τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους. 
Συνεργάζεται με γονείς σε όλα τα θέματα που αφορούν 
τη ζωή και την εξέλιξη των παιδιών μέσα στον Σταθμό. 

5. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

6. Φροντίζει για την υγιεινή κατάσταση των παιδιών 
και ενημερώνει τον Τομέα Παιδικών Σταθμών σε κάθε 
περίπτωση που χρειάζεται ιατρική φροντίδα και κοινω¬ 
νική μέριμνα. 

7. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτηση τους. 

8. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλλη¬ 
λο αερισμό και φωτισμό του. 

9. Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

10. Ευθύνεται για την εξασφάλιση μερικής διατροφής 
των νηπίων κατά την παραμονή στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

11. Εξετάζει κατά τακτά χρονικά διαστήματα όλα τα παι¬ 
διά των σταθμών του νομικού προσώπου, λαμβάνοντας 


υπόψη τα ιατρικά πιστοποιητικά που υποβλήθηκαν από 
τους γονείς. 

12. Παρακολουθεί την ψυχοσωματική υγεία και ανά¬ 
πτυξη των παιδιών. 

13. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

Το αντικείμενο του Γραφείου πραγματοποιείται από τις 
βασικές ειδικότητες του Βρεφονηπιοκόμου, του Βοηθού 
Βρεφονηπιοκόμου, του Μαγείρου, του Βοηθού Μαγείρου 
και του Προσωπικού Καθαριότητας - Βοηθητικών Εργασι¬ 
ών. Οι ειδικότητες λειτουργούν στο πλαίσιο του Γραφείου 
και συνεργάζονται με το υπόλοιπο προσωπικό του Γρα¬ 
φείου και των ειδικοτήτων των άλλων Τμημάτων με στό¬ 
χο την καλύτερη αγωγή και εξυπηρέτηση των παιδιών. 

Στο Γραφείο εντάσσονται διοικητικά τα ακόλουθα 
παραρτήματα τα οποία εξυπηρετούν μια περιοχή του 
Γραφείου και είναι δυνατόν να ασκούν μερικές ή και το 
σύνολο των αρμοδιοτήτων του Γραφείου. 

Β.1. Παιδικός Σταθμός περιοχής Σιθωνίας με έδρα τη 
Νικήτη και επιμέρους παραρτήματα στον Άγιο Νικόλαο 
και στον Νέο Μαρμαρά. 

Β.2. Παιδικός Σταθμός Συκιάς 

Β.3. ΚΕΦΟ Μεταγγιτσίου 

Β.4. ΚΕΦΟ Σάρτης 

Β.5. ΚΔΑΠ Δήμου Σιθωνίας 

Άρθρο 5 

«Αρμοδιότητες Προϊσταμένων Διοικητικών 

Ενοτήτων» 

Ο Προϊστάμενος μιας διοικητικής ενότητας (Τμήματος 
ή Γραφείου) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να 
εκπληρώνονται οι περιοδικοί στόχοι του Νομικού Προ¬ 
σώπου με βάση τα αντίστοιχα προγράμματα δράσης. 
Ειδικότερα ο προϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο και το Τμήμα Προγραμματισμού και 
Οργάνωσης, τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
προϋπολογισμούς, σε συνεργασία με τις οικονομικές 
υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου του Διοικητικού Συμ¬ 
βουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικό- 
τητας της δράσης της διοικητικής ενότητας, τη βελ¬ 
τίωση της απόδοσης του ανθρώπινου δυναμικού και 

των τεχνικών μέσων, την καλύτερη εξυπηρέτηση των 
δημοτών και την καλύτερη ανταπόκριση της ενότητας 
στις τοπικές ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωση του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικητικής 
ενότητας προς τον Πρόεδρο του Διοικητικού Συμβουλί¬ 
ου και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας που 
εποπτεύει. 

12) Δέχεται τους πολίτες και παρέχει τις αναγκαίες δι¬ 
ευκρινίσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητι¬ 
κών ενοτήτων του Νομικού Προσώπου ή του Δήμου για 
τον συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής ενότητας στις εξελίξεις 
του εξωτερικού περιβάλλοντος. 

Άρθρο 6 

«Οργανικές θέσεις με σχέση εργασίας 

Δημοσίου Δικαίου» 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 


Τα προσόντα διορισμού περιγράφονται στο π.δ. 37α/ 
1987, στο π.δ. 22/1990 στο π.δ. 50/2001 και στο 
π.δ. 19/2011, όπως εκάστοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΠΕ' 

ΑΡΙΘΜΟΣ 

ΘΕΣΕΩΝ 

ΚΑΛΥΜΜΕΝΕΣ 

ΚΕΝΕΣ 

ΠΕ 

Διοικητικών- 

Οικονομικών 

1 

0 

1 

Σύνολο 
θέσεων ΠΕ 

1 

0 

1 


3. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ 

ΘΕΣΕΩΝ 

ΚΑΛΥΜΜΕΝΕΣ 

ΚΕΝΕΣ 

ΤΕ 

Βρεφονηπιοκόμων 

4 

1 

3 

Σύνολο 

θέσεων ΤΕ 

4 

1 

3 


4. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ 

ΘΕΣΕΩΝ 

ΚΑΛΥΜΜΕΝΕΣ 

ΚΕΝΕΣ 

ΥΕ 

Βοηθών Μαγείρων 

1 

1 

0 

Σύνολο 

θέσεων ΥΕ 

1 

1 

0 


Άρθρο 7 

«Οργανικές θέσεις με σχέση εργασίας Ιδιωτικού 
Δικαίου Αορίστου Χρόνου» 

Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπα¬ 
γείς. Οι θέσεις αυτές καταργούνται όταν κενωθούν με 
οποιονδήποτε τρόπο. 


ΚΛΑΔΟΙ ΥΕ 

ΑΡΙΘΜΟΣ 

ΘΕΣΕΩΝ 

ΚΑΛΥΜΜΕΝΕΣ 

ΚΕΝΕΣ 

ΥΕ 

Καθαριστριών 

1 

1 

0 

Σύνολο 

προσωποπαγών 
θέσεων ΙΔΑΧ 

1 

1 

0 


Άρθρο 8ο 

«Οργανικές θέσεις με σχέση εργασίας Ιδιωτικού 
Δικαίου Ορισμένου Χρόνου» 

Προβλέπονται τριάντα δύο (32) θέσεις προσωπικού με 
σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις, ως κατωτέρω: 

Ειδικότητες 

Σύνολο θέσεων 

ΠΕ Ιατρών 

1 

ΠΕ Παιδαγωγών 

2 

ΠΕ Νηπιαγωγών 

2 

ΠΕ Εικαστικών 

1 

ΠΕ Κοινωνιολόγων 

1 

ΠΕ Ψυχολόγων 

1 

ΤΕ Κοινωνικών Λειτουργών 

1 

ΤΕ Διοικητικού Λογιστικού 

1 

ΤΕ Διοίκησης Μονάδων Τοπικής 
Αυτοδιοίκησης 

1 

ΤΕ Βρεφονηπιοκόμων 

3 

ΤΕ Νοσηλευτών 

2 

ΔΕ Βοηθοί Βρεφονηπιοκόμων 

3 

ΔΕ Βοηθοί Νοσηλευτών 

2 

ΔΕ Διοικητικού 

2 

ΔΕ Οικογενειακοί Βοηθοί 

2 

ΥΕ Οικογενειακοί Βοηθοί 

2 

ΥΕ Καθαριότητας Εσωτερικών χώρων 

5 


Άρθρο 9 

«Προϊστάμενοι Υπηρεσιών» 

Προϊστάμενοι των Διευθύνσεων, Τμημάτων και Γρα¬ 
φείων της οργανωτικής δομής του ΝΠΔΔ κρίνονται και 
τοποθετούνται υπάλληλοι των παρακάτω κλάδων (μό¬ 
νιμο προσωπικό) και ειδικοτήτων (προσωπικό ΕΔ.Α.Χ.) 
των εκπαιδευτικών βαθμιδών- κατηγοριών ΠΕ.ΤΕ και ΔΕ, 
σύμφωνα με τις κείμενες διατάξεις και το π.δ. 19/2011 
υπάλληλοι των ακόλουθων κλάδων: 



ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Τμήμα Υπηρεσιών Διοίκησης 
και Υπηρεσιών Υποστήριξης 

Π.Ε. Διοικητικού- 
Οικονομικού 

2 

Τμήμα Παιδικής Φροντίδας και 
προστασία Τρίτης Ηλικίας 

ΤΕ Βρεφονηπιοκό¬ 
μων 


Άρθρο 10 

Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλλη¬ 
λοι κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευση του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 
























